b'\n_START_ARTICLE_\nAleksandras Baltr\xc5\xabnas\n_START_PARAGRAPH_\nAleksandras Baltr\xc5\xabnas (1949\xc2\xa0m. vasario 26 d. Jurbarke\xc2\xa0\xe2\x80\x93 2005\xc2\xa0m. spalio 6 d. Vilniuje)\xc2\xa0\xe2\x80\x93 Lietuvos matematikas, habilituotas daktaras, knyg\xc5\xb3 apie matematikos istorij\xc4\x85 autorius.\n_START_SECTION_\nBiografija\n_START_PARAGRAPH_\n1972\xc2\xa0m. Vilniaus universitete baig\xc4\x99s matematikos specialyb\xc4\x99, iki mirties dirbo Matematikos ir informatikos institute. Mokslinio darbo sritys\xc2\xa0\xe2\x80\x93 tikimybi\xc5\xb3 teorija: masinio aptarnavimo u\xc5\xbedaviniai, subeksponentini\xc5\xb3 skirstini\xc5\xb3 teorija, istorin\xc4\x97 metrologija. D\xc4\x97st\xc4\x97 matematik\xc4\x85 Vilniaus Gedimino technikos universitete._NEWLINE_Vadovavo mokslin\xc4\x97ms programoms, tyrusioms Lietuvos istorin\xc4\x99 metrologij\xc4\x85, senov\xc4\x97s lietuvi\xc5\xb3 matus ir saikus. Paskelb\xc4\x97 per 20 mokslini\xc5\xb3 publikacij\xc5\xb3, i\xc5\xa1leido 5 knygas, skelb\xc4\x97 straipsnius \xc5\xbeurnaluose ir laikra\xc5\xa1\xc4\x8diuose, dalyvavo konferencijose.'